CELEX: 62019TN0052
Language: hr
Date: 2019-01-28 00:00:00
Title: Predmet T-52/19: Tužba podnesena 28. siječnja 2019. – AH protiv Eurofunda

25.3.2019   
            
            
               HR
            
            
               Službeni list Europske unije
            
            
               C 112/43
            
         
      Tužba podnesena 28. siječnja 2019. – AH protiv Eurofunda
      (Predmet T-52/19)
      (2019/C 112/52)
      Jezik postupka: francuski
      
         Stranke
      
      
         Tužitelj: AH (zastupnik: N. de Montigny, odvjetnik)
      
         Tuženik: Europska zaklada za poboljšanje životnih i radnih uvjeta
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku Europske zaklade za poboljšanje životnih i radnih uvjeta od 22. ožujka 2018. kojom se tužitelja posredstvom njegova odvjetnika obavještava, pismom koje je sastavio odvjetnički ured Beauchamps, odvjetnik te Agencije, o odbijanju njegove pritužbe u kojoj navodi povredu pravila o zaštiti osobnih podataka, njegova zahtjeva za provođenje istrage u tom predmetu kao i zahtjeva za naknadu štete koji je tužitelj podnio 2. veljače 2018 putem svojeg odvjetnika;
               
            
                  —
               
               
                  naloži tuženiku isplatu iznosa od 30 000 eura za pretrpljenu neimovinsku štetu koja je nastala kao posljedica „data breach-a” i odbijanja zahtjeva podnesenog 2. veljače 2018.;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe sedam tužbenih razloga.
      
                  1.
               
               
                  Prvi tužbeni razlog, koji se temelji na nezakonitosti pobijane odluke jer odluku nije donijelo nadležno tijelo nego vanjski odvjetnički ured bez naloga ili ovlasti u tom smislu.
               
            
                  2.
               
               
                  Drugi tužbeni razlog, koji se temelji na povredi obveze dobrog upravljanja, pružanja pomoći i članaka 22. i 24. Pravilnika o osoblju za dužnosnike Europske unije (u daljnjem tekstu: Pravilnik) jer je tuženik odbio zahtjev bez provođenja upravne istrage.
               
            
                  3.
               
               
                  Treći tužbeni razlog, koji se između ostalog temelji na povredi obveze obrazlaganja, povredi prava obrane i, posebno, povredi prava na saslušanje, te dužnosti brižnog postupanja.
               
            
                  4.
               
               
                  Četvrti tužbeni razlog, koji se temelji na povredi članka 26. Pravilnika i odredaba primjenjivih u području prava na zaštitu osobnih podataka.
               
            
                  5.
               
               
                  Peti tužbeni razlog, koji se temelji na sukobu interesa i povredi obveze objektivnosti, nepristranosti i neovisnosti uprave.
               
            
                  6.
               
               
                  Šesti tužbeni razlog, koji se temelji na zlouporabi ovlasti.
               
            
                  7.
               
               
                  Sedmi tužbeni razlog, koji se temelji na povredi članka 17. Pravilnika i povjerljivosti sindikalnih aktivnosti u kojima svaki radnik ima pravo sudjelovati.